Sale of a Courtyard
Material: papyrus
Place: Oxyrhynchites
Categories: Vertrag
Kauf
Haus
Hof
zwei Kopien
Αὐρήλιος Διογένης Στεφάνου ἀρχιερατεύσ[α]ς 
βουλευτὴς  Ὀξυρυνχιτῶν πόλεως Αὐρηλίῳ 
Τιμαγένι τῷ καὶ Ἡρακλείδῃ τῶν ἐξ ἐφηβίας 
[ε]ἱερονικῶν διὰ τοῦ πατρὸς Ἡρακλεί[δ]ου τοῦ 
καὶ Δημητρίου βουλευτοῦ τῆς αὐτῆς πόλεως 
χαίρειν. ὁμολογῶ πεπρακέναι σοι ἀπὸ τοῦ 
νῦν εἰς τὸν ἀεὶ χρόνον τὴν ὑπάρχουσάν 
μοι αὐλὴν ἐν τῇ αὐτῇ πόλει ἐπʼ ἀμφόδου 
Κρητικοῦ συνηνωμένην πατρικῇ μου 
οἰκίᾳ, ἧς γίτονες νότου ἐμου τοῦ Αὐρηλίου 
Διογένους, βορᾶ δημοσία ῥύμη, ἀπηλιώτου 
Αὐρηλίας Χαιρομονίδος ἀδελφιδῆς μου, 
λιβὸς δημοσία ῥύμη. τὰς δὲ συνπεφωνη
μένας ὑπὲρ τιμῆς καὶ παραχωρητικοῦ τῆς 
αὐτῆς αὐλῆς  ἀργυρίου Σεβαστοῦ νομίζματος 
δραχμὰς διακοσίας  αὐτόθι ἀπέσχον πα
ρὰ σοῦ διὰ τοῦ πατρός σου διὰ χιρὸς ἐκ πλήρους. 
διὸ ἀπὸ τοῦ νῦν κρατῖν σε καὶ κυριεύειν 
σὺν ἐκγόνοις καὶ τοῖς παρὰ σοῦ μεταλημ
ψομένοις τῆς προκειμένης αὐλῆς ὡς 
πρόκειται, καὶ χρᾶσθαι καὶ οἰκονομῖν 
περὶ αὐτῆς ὡ[ς] ἐὰν ἑρῇ, ὁπερ καὶ παρέξο
με σοι βεβαίαν διὰ παντὸς ἀπὸ πάντων 
πάσῃ βαιβεώσι, καὶ καθαρὰν ἀπὸ ἀπο
γραφῆς ἀνδρῶν καὶ γεωργίας βασι
λικῆς γῆς [κ]αὶ οὐσιακῆς καὶ ἀπὸ παν
τὸς εἴδους καὶ ἀπὸ πά[σ]ης ὀφιλῆς 
παντοίας κ[α]ὶ ἀπὸ παντὸς οὑτινοσοῦν 
ἄλλου. κυρ[ία] ἡ πρᾶσις δισσὴ γραφῖσα 
[ὑπʼ ἐμοῦ Α]ὐρηλίου Δι[ογένους, ἥνπερ] 
[ὁπηνίκα ἐὰ]ν ἑρῇ ποιή[σομαί σοι διὰ δη]
μο[σίου μηδὲ]ν ἕτερον λ[αμβάνων παρὰ] 
[σ]οῦ, τῶ[ν τῆ]ς καταγρα[φῆς τελῶν καὶ] 
[γρ]αμ[ματι]κῶν ὄντω[ν πρὸς ἐμέ].[ περὶ] 
δὲ [τ]οῦ [ταῦτα] ὀρθῶς κα[ὶ] καλ[ῶς γενέ]σθαι 
ἐπερωτηθεὶς ὑπὸ σοῦ ὡμολόγησα. 
 ϛ Αὐτοκ[ράτορος Καίσ]αρος Μάρκου 
Ἀντων[ίου Γορδιανοῦ] Εὐσεβοῦς Εὐτυχοῦς 
Σεβ[αστοῦ Φαῶφι κϛ]. Αὐρήλιος Διογένης 
Σ[τ]εφάν[ου πέπρακα] Αὐρηλίῳ [Τι]μαγένι 
τῷ καὶ Ἡ[ρακλείδῃ διὰ το]ῦ πατρ[ὸς Ἡρα]κλίδου 
τὴν προ[κειμένην αὐλήν, καὶ ἀπέσχο]ν 
τὰς τῆς τιμ[ῆς δραχμὰς διακοσίας ] 
πλήρη, καὶ [βεβαιώσω πάσῃ βεβαιώσει,] 
καὶ ἐπερω[τηθεὶς ὡμολόγησα ὡς πρό]
κειται.
πρᾶ αὐλῆς Διογένους υἱοῦ Στεφάνου ἐκ βορ οἰκίας αὐτοῦ.